1. BEZPEČNOSŤ
Na čo si dať pozor pri výbere generátor ozónu?
Na trhu je niekoľko predajcov, ktorí ponúkajú generátory ozónu. V zmysle slovenskej aj európskej legislatívy je nevyhnutné, aby predajca v EÚ predával iba zariadenia, ktoré spĺňajú zákony a predpisy súvisiace s predajom elektrických zariadení. Sú to predovšetkým smernice: 2014/35/EU, 2014/30/EU a 2011/65/EU (RoHS) a tieto smernice za účelom bezpečnosti a ochrany spotrebiteľa musí dodržiavať a deklarovať každý výrobca a predajca elektrických zariadení. Ak sa rozhodnete zakúpiť si generátor ozónu, alebo akékoľvek iné elektrické zariadenie, overte si, či tieto zariadenia spĺňajú tieto kritériá v záujme vašej bezpečnosti aj bezpečnosti vašej domácnosti, firmy, organizácie. Naša spoločnosť ponúka generátory v súlade s predmetnými smernicami a taktiež pri nákupe dostávate elektrické zariadenie v cene, v ktorej sú zahrnuté recyklačné poplatky zmysle zákona č. 79/2015 Z. z. (Zákon o odpadoch). Všetky naše generátory ozónu spĺňajú najvyššie kritériá bezpečnosti a kvality vyplývajúce z predmetných noriem, sú uzemnené, káble sú vybavené ochranným vodičom. Na slovenskom trhu sa objavili lacné zariadenia, ktoré tieto kritériá nespĺňajú.
2. ČO JE OZÓN (O3)?
Je plyn, ktorého molekula pozostáva z troch atómov kyslíka. V malých koncentráciách sa bežne tvorí v prírode (napr. po búrke, v lesoch, v okolí riek). Vo vysokých koncentráciách je účinný pri boji s patogénmi v ovzduší aj vo vode, eliminuje zápach vo vzduchu. Počas ozónovania je prítomnosť ľudí alebo domácich zvierat v miestnosti nežiadúca. Ozón sa však rýchlo rozkladá na dvojatomárny kyslík a po niekoľkých minútach koncentrácia klesá na bezpečnú úroveň.
3. OZÓNOVANIE
Ako prebieha ozónovanie?
Na ozónovanie sa používajú generátory ozónu a trvá približne 15 až 30 minút v závislosti od veľkosti miestností.
Kedy sa rozhodnúť pre ozónovanie?
Ozónovanie sa vykonáva v prípadoch, keď vzniká riziko prenosu infekcie vo vzduchu (po chorých osobách s infekčnými ochoreniami), v plánovaných intervaloch (likvidácia roztočov, pravidelná dezinfekcia miesností) alebo ak je potrebné odstrániť akýkoľvek zápach (cigaretový dym, nežiadúce okolnosti spôsobené hosťami, šatne športovcov po tréningu, zápasoch, fitnescentrá, plavárne). Generátory ozónu sa použivajú aj na dezinfekciu klimatizácií.
Oplatí sa mi zakúpiť zariadenie?
Ak máte vo vlastníctve generátor ozónu, nepotrebujete si volať firmu, alebo prenajímať službu, príp. výrobok. Už pri ozónovaní priestorov s plochou cca 100m2 – 1x mesačne je návratnosť približne 3-6 mesiacov (v závislosti od typu zakúpeného modelu a frekvencie používania). Pri častejšom používaní sa samozrejme návratnosť investície úmerne kráti.
Pre koho sú určené generátory ozónu?
Generátory ozónu môžu používať súkromné osoby, domácnosti, ale i menšie aj väčšie firmy. Ak vidíte zmysel vlastniť zariadenie, ktoré zlikviduje vo Vašich priestoroch rôzne patogény, od baktérií, vírusov, plesní, vajíčka a larvy hmyzu a roztočov, určite oceníte generátor ozónu, ktorý môžete mať vždy po ruke. Obsluha zariadenia je nenáročná, je potrebné dbať na zásadu, aby počas ozónovania sa v danom priestore nezdržiavali osoby a živé domáce zvieratká. Krátkodobé vystavenie osoby ozónu, napr. manipulácia so zariadením - zapnutie, vypnutie, na nevyhnutný čas, nepredstavuje riziko, avšak po nastavení a spustení zariadenia je potrebné miestnosť ihneď opustiť.
Ako prebieha ozónovanie miestností?
Dezinfekcia ovzdušia priestorov ozónom sa vykonáva v uzavretých priestoroch. Okná i dvere musia byť zatvorené. Počas ozónovania sa v miestnosti nezdržiavajú osoby ani domáce zvieratá. Po ozónovaní sa odporúča nevstupovať do miestnosti približne 30 minút, pokiaľ sa ozón nerozloží na dvojatomárny kyslík. Následne sa miestnosť vyvetrá.
Ako prebieha ozónovanie automobilov?
Ozónovanie automobilov sa vykonáva pri naštartovanom motore, zatvorených dveriach a vytiahnutých oknách, spustenej klimatizácie a vnútornej cirkulácii počas doby približne 10-20 minút. V priebehu ozónovania sa osoby ani domáce zvieratá nezdržiavajú v aute. Po ukončení procesu sa dôkladne vyvetrá interiér auta.
4. VÝBER GENERÁTORA OZÓNU
Ako správne vybrať generátor ozónu?
V prvom rade je potrebné si vyjasniť na aký účel budem používať zariadenie.
Na dezinfekciu vzduchu odporúčame vyberať generátor ozónu poďla veľkosti priestorov, ktoré plánujete ozónovať, resp. podľa toho, ako často plánujete ozónovač používať. Vo všeobecnosti platí pravidlo, že generátor ozónu s výdajnosťou 1 g/h (1000 mg/h) ozónu dokáže vydezinfikovať priestor 10m3 v priebehu 30 minút. Generátory ozónu s možnosťou nastavenie dlhšieho času dokážu vyozónovať väčšie priestory, čas ozónovania je teda potrebné nastaviť v súlade s parametrom produkcie ozónu a veľkosťou priestoru.
Odporúčané generátory ozónu poďla použitia:
Generátory ozónu: POWER 80 (80000mg/h), POWER 100 (100000mg/h), POWER 120 (120000mg/h) - firmy, väčšie obchodné priestory, čistiace a upratovacie firmy, firmy ponúkajúce dezinfekčné služby (DDD), telocvične, šatne, čakárne, prevádzky.
Ak potrebujete ozónovanie vody, vyberte model, ktorý má výstup ozónu aj na ozónovanie vody (napr. modely HERCULES, ZY-H3000, ZY-H4000). Ak ozónovanie vody nepotrebujete, odporúčame riadiť sa parametrami zariadenia. Na ozónovanie vody sa riadime pravidlom: zariadenie s výstupom ozónu 1g/h je vhodné na ozónovanie 1 m3 vody.
Ďalšími parametrami, ktoré ovplyvňujú kritériá výberu sú nároky na funkcie (napr. funkcia ionizovania, časovač - mechanický, elektronický a pod.)